Priporočilo SKLEP SVETA o pooblastitvi za začetek pogajanj za prilagoditev sporazumov (navedenih v Prilogi), podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji /* COM/2012/0389 final - 2012/0189 (NLE) */





OBRAZLOŽITVENI MEMORANDUM 1. Pogodba o pristopu Republike Hrvaške k Evropski uniji[1] je bila podpisana 9. decembra 2011. 2. Republika Hrvaška se je v skladu s členom 6 Akta o pristopu, ki določa pogoje za njen pristop, zavezala, da bo pristopila k sporazumom, ki so jih sklenile ali podpisale sedanje države članice in Unija z eno ali več tretjimi državami ali mednarodno organizacijo. V skladu s to isto določbo se pristop Hrvaške k takim sporazumom uredi s sklenitvijo protokola k takim sporazumom med Svetom, ki odloča soglasno v imenu držav članic, in eno ali več zadevnimi tretjimi državami ali mednarodno organizacijo. O teh protokolih[2] se na podlagi pogajalskih smernic, ki jih soglasno odobri Svet, in ob posvetovanju z odborom, ki ga sestavljajo predstavniki držav članic, pogaja Komisija. 3. Zato bi morala Komisija Svetu predložiti priporočilo za sprejetje sklepa o pooblastitvi Komisije, da začne pogajanja za prilagoditev sporazumov (navedenih v Prilogi k osnutku priporočila), podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji. Komisijo bi bilo treba pooblastiti za pogajanje teh prilagoditev v imenu Evropske unije in njenih držav članic, vključno z Republiko Hrvaško, kadar bo začela veljati Pogodba o pristopu. 4. Zaradi pristopa Republike Hrvaške k Evropski uniji se je prav tako treba pogajati o spremembah nekaterih preferencialnih sporazumov, ki jih je sklenila ali podpisala Evropska unija oziroma Evropska unija in njene države članice z eno ali več tretjimi državami ali mednarodnimi organizacijami. 5. Dodatek 1 k pogajalskim smernicam, priložen k osnutku sklepa Sveta, vsebuje nepopoln seznam sporazumov, sklenjenih med Evropsko unijo oziroma Evropsko unijo in njenimi državami članicami ter tretjimi državami, ki bi jih bilo treba spremeniti zaradi pristopa Republike Hrvaške k EU. 6. Dodatek 2 k pogajalskim smernicam vsebuje okvirni seznam „področnih“ sporazumov, ki bi jih bilo tudi treba prilagoditi zaradi pristopa Republike Hrvaške k EU. 7. Dodatek 3 pogajalske direktive vsebuje okvirni seznam trgovinskih sporazumov, o katerih se Evropska unija pogaja s tretjimi državami in mednarodnimi organizacijami in ki bodo podpisane pred 1. julijem 2013, ki je predvideni datum pristopa Republike Hrvaške k Evropski uniji. Ko bodo ti sporazumi podpisani, jih bo prav tako treba prilagoditi, da se bo upošteval pristop Republike Hrvaške k EU. 8. Z nekaterimi sporazumi, naštetimi v dodatkih, so ustanovljeni institucionalni organi, ki imajo pravico sprejemati sklepe, zavezujoče za vse pogodbenice. Pooblastilo, ki ga mora podeliti Svet, bo moralo zajemati tudi navedene sklepe. Komisija zato priporoča, da Svet: – sprejme priloženi sklep, s katerim odobri začetek pogajanj za prilagoditev zgoraj navedenih sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji; – izda pogajalske smernice, priložene navedenemu sklepu; – imenuje poseben odbor, s katerim se je treba posvetovati pri vodenju pogajanj. 2012/0189 (NLE) Priporočilo SKLEP SVETA o pooblastitvi za začetek pogajanj za prilagoditev sporazumov (navedenih v Prilogi), podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije ter zlasti člena 218(3) in (4) Pogodbe, ob upoštevanju Pogodbe med Kraljevino Belgijo, Republiko Bolgarijo, Češko republiko, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Italijansko republiko, Republiko Ciper, Republiko Latvijo, Republiko Litvo, Velikim vojvodstvom Luksemburg, Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Romunijo, Republiko Slovenijo, Slovaško republiko, Republiko Finsko, Kraljevino Švedsko, Združenim kraljestvom Velika Britanija in Severna Irska (državami članicami Evropske unije) ter Republiko Hrvaško o pristopu Republike Hrvaške k Evropski uniji[3], podpisane 9. decembra 2011, ter zlasti člena 3(4) Pogodbe, ob upoštevanju Akta o pogojih pristopa Republike Hrvaške in prilagoditvah Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo[4] ter zlasti drugega pododstavka člena 6(2) Akta, ob upoštevanju priporočila Evropske komisije, ob upoštevanju dejstva, da je treba začeti pogajanja za prilagoditev sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Evropski uniji – SPREJEL NASLEDNJI SKLEP: Člen 1 Komisija je pooblaščena, da se v imenu Unije oziroma Evropske unije in njenih držav članic, vključno z Republiko Hrvaško, kadar bo začela veljati Pogodba o pristopu, pogaja o prilagoditvi sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami. Člen 2 Pogajalske smernice so opredeljene v Prilogi. Okvirni seznam sporazumov, ki jih je treba prilagoditi, je v Prilogi k tem direktivam. Člen 3 Pogajanja se opravijo ob posvetovanju z [ime posebnega odbora vnese Svet]. Člen 4 Ta sklep je naslovljen na Komisijo. V Bruslju, Za Svet Predsednik PRILOGA Smernice za pogajanja v imenu Unije oziroma Evropske unije in njenih držav članic za prilagoditev sporazumov, podpisanih ali sklenjenih med Evropsko unijo oziroma Evropsko unijo in njenimi državami članicami ter eno ali več tretjimi državami ali mednarodnimi organizacijami Dodatki od 1 do 3 k tem pogajalskim smernicam vsebujejo okvirni seznam sporazumov, ki jih je treba prilagoditi zaradi pristopa Republike Hrvaške k Evropski uniji. V zvezi s temi sporazumi in morebitnimi prihodnjimi sporazumi iste vrste, ki začnejo veljati pred pristopom, bi se bilo treba pogajati o protokolih, ki bi morali po potrebi zagotoviti potrebne prilagoditve zaradi pristopa nove pogodbenice (Hrvaška). Poleg tega je treba pregledati sedanje trgovinske ugodnosti, če obstajajo, in upoštevati tradicionalno trgovino in obstoječe trgovinske ugodnosti med tretjimi državami partnericami in Hrvaško, da se ohrani vsaj tradicionalna trgovina. V bistvu bi bilo treba te sporazume spremeniti tako, da se na seznam pogodbenic doda Hrvaška in/ali prilagodi vsebina vsakega sporazuma, s čimer se upošteva pristop Hrvaške k EU. Protokoli bi morali vsebovati klavzulo, ki določa, da se sporazumi spremenijo ob začetku veljavnosti Pogodbe o pristopu Hrvaške k EU, tj. predvidoma 1. julija 2013. Pogajanja bi bilo treba končati čim prej za zagotovitev, da bodo protokoli začeli veljati na dan pristopa Hrvaške in pod pogojem njenega pristopa. Če protokoli ne bodo začeli veljati na dan pristopa, je treba predvideti začasno uporabo in pri tem upoštevati posamezne postopke v EU in zadevnih tretjih državah. DODATEK 1 k pogajalskim smernicam Sporazumi o trgovini, pridružitveni sporazumi, okvirni sporazumi, sporazumi o partnerstvu in sodelovanju Seznam glede na datum || Uradni naslov || Vrsta || Datum podpisa 1 || Sporazum o partnerstvu in sodelovanju med Evropsko unijo in njenimi državami članicami na eni strani ter Republiko Irak na drugi strani (*) || dvostranski || 11. maj 2012 2 || Memorandum o sodelovanju med Evropsko unijo in Mednarodno organizacijo civilnega letalstva, ki zagotavlja okvir za krepitev sodelovanja (*) || dvostranski || 29. mar. 2012 3 || Sporazum o prosti trgovini med Evropsko unijo in njenimi državami članicami na eni strani ter Republiko Korejo na drugi strani (*) || dvostranski || 6. okt. 2010 4 || Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (*) || večstranski || 22. junij 2010 5 || Okvirni sporazum med Evropsko unijo in njenimi državami članicami na eni strani ter Republiko Korejo na drugi strani (*) || dvostranski || 10. maj 2010 6 || Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (*) || dvostranski || 9. nov. 2009 7 || Sporazum med Evropsko skupnostjo in njenimi državami članicami na eni strani ter Republiko Južno Afriko na drugi strani o spremembi Sporazuma o trgovini, razvoju in sodelovanju (*) || dvostranski || 11. sept. 2009 8 || Začasni sporazum o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani || večstranski || 29. avg. 2009 9 || Začasni sporazum o partnerstvu med Evropsko skupnostjo na eni strani in pacifiškimi državami na drugi strani || večstranski || 30. julij 2009 10 || Začasni sporazum, ki vodi k Sporazumu o gospodarskem partnerstvu med Evropsko skupnostjo in njenimi državami članicami na drugi strani ter državami SADC SGP na drugi strani (*) || večstranski || 4. junij 2009 11 || Vmesni sporazum, ki vodi k Sporazumu o gospodarskem partnerstvu med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (*) || dvostranski || 15. jan. 2009 12 || Vmesni sporazum o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (*) || dvostranski || 26. nov. 2008 13 || Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (*) || večstranski || 15. okt. 2008 14 || Memorandum o sodelovanju med Mednarodno organizacijo civilnega letalstva in Evropsko skupnostjo na področju revizij/inšpekcijskih pregledov varnosti in sorodnih zadev || dvostranski || 17. sept. 2008 15 || Začasni sporazum o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani || dvostranski || 16. junij 2008 16 || Stabilizacijsko-pridružitveni sporazum (SPS) med Evropskima skupnostma in njunimi državami članicami na eni strani ter Bosno in Hercegovino na drugi strani (*) || dvostranski || 16. junij 2008 17 || Začasni sporazum o trgovini in trgovinskih zadevah med Evropsko skupnostjo na eni strani in Republiko Srbijo na drugi strani || dvostranski || 29. april 2008 18 || Stabilizacijsko-pridružitveni sporazum med Evropskima skupnostma in njunimi državami članicami na eni strani in Republiko Srbijo na drugi strani (*) || dvostranski || 29. april 2008 19 || Stabilizacijsko-pridružitveni sporazum med Evropskima skupnostma in njunimi državami članicami na eni strani in Republiko Črno goro na drugi strani || dvostranski || 15. okt. 2007 20 || Stabilizacijsko-pridružitveni sporazum med Evropskima skupnostma in njunimi državami članicami na eni strani in Republiko Albanijo na drugi strani || dvostranski || 12. junij 2006 21 || Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 || večstranski || 22. dec. 2005 22 || Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Tadžikistan na drugi strani || dvostranski || 11. okt. 2004 23 || Sporazum o političnem dialogu in sodelovanju med Evropsko skupnostjo in njenimi državami članicami na eni strani ter Andsko skupnostjo in njenimi državami članicami (Bolivija, Kolumbija, Ekvador, Peru in Venezuela) na drugi strani (*) || večstranski || 15. dec. 2003 24 || Sporazum o političnem dialogu in sodelovanju med Evropsko skupnostjo in njenimi državami članicami na eni strani ter republikami Kostarika, Salvador, Gvatemala, Honduras, Nikaragva in Panama na drugi strani (*) || večstranski || 15. dec. 2003 25 || Sporazum med Evropsko skupnostjo in Kanado o trgovini z vini in žganimi pijačami || dvostranski || 16. sept. 2003 26 || Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani || dvostranski || 18. nov. 2002 27 || Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani || dvostranski || 17. junij 2002 28 || Evro-mediteranski sporazum o pridružitvi med Evropsko skupnostjo in njenimi članicami na eni strani ter Ljudsko demokratično republiko Alžirijo na drugi strani || dvostranski || 22. april 2002 29 || Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani || dvostranski || 25. junij 2001 30 || Stabilizacijsko-pridružitveni sporazum med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani || dvostranski || 9. april 2001 31 || Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisan v Cotonouju 23. junija 2000 || večstranski || 23. junij 2000 32 || Sporazum o sodelovanju med Evropsko skupnostjo in Ljudsko republiko Bangladeš o partnerstvu in razvoju || dvostranski || 22. maj 2000 33 || Sporazum o trgovini, razvoju in sodelovanju med Evropsko skupnostjo in njenimi državami članicami na eni strani in Republiko Južno Afriko na drugi || dvostranski || 11. okt. 1999 34 || Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani (*) || dvostranski || 25. maj 1998 35 || Sporazum o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi || dvostranski || 8. dec. 1997 36 || Sporazum o sodelovanju med Evropsko skupnostjo in Republiko Jemen || dvostranski || 25. nov. 1997 37 || Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi strani || dvostranski || 24. nov. 1997 38 || Sporazum o sodelovanju med Evropsko skupnostjo in Kraljevino Kambodžo || dvostranski || 29. april 1997 39 || Sporazum o sodelovanju med Evropsko skupnostjo in Laoško ljudsko demokratično republiko || dvostranski || 29. april 1997 40 || Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani || dvostranski || 24. feb. 1997 41 || Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani || dvostranski || 6. dec. 1996 42 || Sporazum o partnerstvu in sodelovanju o partnerstvu med Evropskimi skupnostmi in njihovimi državami članicami na eni strani ter Republiko Uzbekistan na drugi strani || dvostranski || 21. junij 1996 43 || Sporazum o partnerstvu in sodelovanju med Evropskimi skupnostmi in njihovimi članicami na eni strani ter Gruzijo na drugi strani || dvostranski || 22. april 1996 44 || Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani || dvostranski || 22. april 1996 45 || Evro-mediteranski pridružitveni sporazum med državami članicami Evropske skupnosti na eni strani ter Kraljevino Maroko na drugi strani || dvostranski || 26. feb. 1996 46 || Medregionalni okvirni sporazum o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani – Skupna izjava o političnem dialogu med Evropsko unijo in Mercosurjem || večstranski || 15. dec. 1995 47 || Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani || dvostranski || 20. nov. 1995 48 || Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi strani || dvostranski || 17. maj 995 49 || Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Belorusijo (*) || dvostranski || 6. marec 1995 50 || Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Kirgiško republiko na drugi strani || dvostranski || 9. feb. 1995 51 || Sporazum o partnerstvu in sodelovanju med Evropskimi skupnostmi in njihovimi državami članicami in Republiko Kazahstan || dvostranski || 23. jan. 1995 52 || Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Moldavijo na drugi strani || dvostranski || 28. nov. 1994 53 || Sporazum o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Rusko federacijo na drugi strani || dvostranski || 24. junij 1994 54 || Sporazum o partnerstvu in sodelovanju med Evropskimi skupnostmi in njihovimi državami članicami ter Ukrajino na drugi strani || dvostranski || 14. junij 1994 55 || Sporazum o sodelovanju med Evropsko skupnostjo in Republiko Indijo o partnerstvu in razvoju || dvostranski || 20. dec. 1993 56 || Sporazum o trgovini in gospodarskem sodelovanju med Evropsko gospodarsko skupnostjo in Mongolijo || dvostranski || 16. junij 1992 57 || Sporazum v obliki izmenjave pisem med Evropsko gospodarsko skupnostjo in Kneževino Andoro – Sporazum med Evropsko gospodarsko skupnostjo in Kneževino Andoro || večstranski || 28. junij 1990 58 || Sporazum o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi || večstranski || 15. junij 1988 59 || Sporazum o trgovinskem in gospodarskem sodelovanju med Evropsko gospodarsko skupnostjo in Ljudsko republiko Kitajsko || dvostranski || 21. maj 1985 60 || Sporazum o sodelovanju med Evropsko gospodarsko skupnostjo in Indonezijo, Malezijo, Filipini, Singapurjem in Tajsko – državami članicami Združenja držav jugovzhodne Azije || večstranski || 7. marec 1980 61 || Sporazum med Evropsko gospodarsko skupnostjo (EGS) in Belgijo, Dansko, Zvezno republiko Nemčijo, Francijo, Irsko, Italijo, Luksemburgom, Nizozemsko in Združenim kraljestvom, državami članicami navedene Skupnosti (države članice) na eni strani ter Mednarodnim združenjem za razvoj (združenje) na drugi strani || večstranski || 2. maj 1978 62 || Sporazum o sodelovanju med Evropsko gospodarsko skupnostjo in Sirsko arabsko republiko || dvostranski || 18. jan. 1977 63 || Sporazum med Evropsko gospodarsko skupnostjo in Kraljevino Norveško || dvostranski || 14. maj 1973 64 || Sporazum med Evropsko gospodarsko skupnostjo in Kraljevino Islandijo || dvostranski || 22. julij 1972 65 || Sporazum med Evropsko gospodarsko skupnostjo in Švicarsko konfederacijo || dvostranski || 22. julij 1972 66 || Sporazum o pridružitvi med Evropsko gospodarsko skupnostjo in Turčijo || dvostranski || 12. sept. 1963 (*) Ta pogodba še ni začela veljati. DODATEK 2 k pogajalskim smernicam Mešani področni sporazumi, ki jih je sklenila EU (ali prej Evropske skupnosti) in države članice Seznam glede na datum || Uradni naslov || Vrsta || Datum podpisa 1 || Sporazum med Evropsko unijo in vlado Republike Indonezije o nekaterih vidikih zračnih prevozov(*) || dvostranski || 29. junij 2011 2 || Sporazum o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani (*) || večstranski || 21. junij 2011 3 || Pomožni sporazum med Evropsko unijo in njenimi državami članicami na eni strani, Islandijo na drugi strani in Kraljevino Norveško na tretji strani o uporabi Sporazuma o zračnem prometu med Združenimi državami Amerike na eni strani, Evropsko unijo in njenimi državami članicami na drugi strani, Islandijo na tretji strani in Kraljevino Norveško na četrti strani (*) || večstranski || 21. junij 2011 4 || Evro-sredozemski letalski sporazum med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani (*) || dvostranski || 15. dec. 2010 5 || Sporazum o skupnem zračnem prostoru med Evropsko unijo in njenimi državami članicami na eni strani ter Gruzijo na drugi strani (*) || dvostranski || 2. dec. 2010 6 || Sporazum o sodelovanju med Evropsko unijo in njenimi državami članicami ter Kraljevino Norveško na področju satelitske navigacije (*) || dvostranski || 22. sept. 2010 7 || Protokol, ki spreminja Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi strani (*) || dvostranski || 24. junij 2010 8 || Sporazum o zračnem prometu med Kanado ter Evropsko skupnostjo in njenimi državami članicami (*) || dvostranski || 17. dec. 2009 9 || Sporazum med Evropsko skupnostjo in Vlado Nepala o nekaterih vidikih zračnih prevozov (*) || dvostranski || 23. jan. 2009 10 || Sporazum med Evropsko skupnostjo in Državo Izrael o nekaterih vidikih zračnih prevozov || dvostranski || 9. dec. 2008 11 || Sporazum med Evropsko skupnostjo in Vlado Republike Indije o nekaterih vidikih zračnih prevozov (*) || dvostranski || 28. dec. 2008 12 || Sporazum med Evropsko skupnostjo in Vlado Avstralije o nekaterih vidikih zračnih prevozov || dvostranski || 29. april 2008 13 || Sporazum med Evropsko skupnostjo in Hašemitsko kraljevino Jordanijo o nekaterih vidikih zračnih prevozov (*) || dvostranski || 25. feb. 2008 14 || Sporazum med Evropsko skupnostjo in Združenimi arabskimi emirati o nekaterih vidikih zračnih prevozov (*) || dvostranski || 30. nov. 2007 15 || Sporazum o zračnem prometu med Evropsko skupnostjo in njenimi državami članicami na eni strani in Združenimi državami Amerike na drugi (*) || dvostranski || 30. april 2007 16 || Sporazum med Evropsko skupnostjo in Vlado Malezije o nekaterih vidikih zračnih prevozov || dvostranski || 22. marec 2007 17 || Sporazum med Evropsko skupnostjo in Kraljevino Maroko o nekaterih vidikih zračnih prevozov (*) || dvostranski || 12. dec. 2006 18 || Sporazum o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS) (*) || dvostranski || 12. dec. 2006 19 || Evro-sredozemski letalski sporazum med Evropsko skupnostjo in njenimi državami članicami na eni strani in Kraljevino Maroko na drugi strani (*) || dvostranski || 12. dec. 2006 20 || Sporazum o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani na področju globalnega satelitskega navigacijskega sistema za civilno uporabo (GNSS) (*) || dvostranski || 9. sept. 2006 21 || Sporazum med Evropsko skupnostjo in Vlado Republike Singapur o nekaterih vidikih zračnih prevozov (*) || dvostranski || 9. junij 2006 22 || Sporazum med Evropsko skupnostjo in Ukrajino o nekaterih vidikih zračnih prevozov || dvostranski || 1. dec. 2005 23 || Sporazum o sodelovanju med Evropsko skupnostjo in njenimi državami članicami ter Ukrajino za civilni globalni satelitski navigacijski sistem (GNSS) (*) || dvostranski || 1. dec. 2005 24 || Sporazum o sodelovanju med Evropsko skupnostjo in njenimi državami članicami na eni strani ter Švicarsko konfederacijo na drugi strani v boju proti goljufijam in vsem drugim nezakonitim dejanjem, ki škodijo njihovim finančnim interesom (*) || dvostranski || 26. okt. 2004 25 || Memorandum o soglasju med Evropsko skupnostjo, Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Velikim vojvodstvom Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko, Kraljevino Švedsko in Združeno kraljestvo Velike Britanije in Severne Irske in Švicarsko konfederacijo || dvostranski || 26. okt. 2004 26 || Sporazum o sodelovanju med Evropsko skupnostjo in njenimi državami članicami ter Državo Izrael na področju civilnega globalnega satelitskega navigacijskega sistema (GNSS) (*) || dvostranski || 13. julij 2004 27 || Sporazum o sodelovanju med Evropsko skupnostjo in njenimi državami članicami ter Ljudsko republiko Kitajsko na področju civilnega globalnega satelitskega navigacijskega sistema (GNSS) – GALILEO (*) || dvostranski || 30. okt. 2003 28 || Sporazum o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani || dvostranski || 6. dec. 2002 29 || Sporazum med Evropsko skupnostjo in Švicarsko konfederacijo o zračnem prometu || dvostranski || 21. junij 1999 30 || Sporazum med Kraljevino Belgijo, Kraljevino Dansko, Zvezno republiko Nemčijo, Irsko, Italijansko republiko, Velikim vojvodstvom Luksemburg, Kraljevino Nizozemsko, Evropsko skupnostjo za atomsko energijo in Mednarodno agencijo za atomsko energijo o izvajanju člena III(1) in (4) Pogodbe o neširjenju jedrskega orožja || dvostranski || 5. april 1973 (*) Ta pogodba še ni začela veljati. DODATEK 3 k pogajalskim smernicam Sporazumi, ki še niso podpisani ali v poteku pogajanj || Naslov Sporazuma || Vrsta sporazuma 1 || Sporazum med Evropsko unijo in njenimi državami članicami ter Ukrajino o vzpostavitvi skupnega zračnega prostora || dvostranski 2 || Sporazum med Evropsko unijo in Arabsko republiko Egipt o nekaterih vidikih zračnega prevoza || dvostranski 3 || Sporazum med Evropsko unijo in Vlado Republike Turčije o nekaterih vidikih zračnega prevoza || dvostranski 4 || Sporazum med Evropsko unijo in Ljudsko republiko Kitajsko o nekaterih vidikih zračnega prevoza || dvostranski 5 || Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani || večstranski 6 || Sporazum o zračnem prevozu med Federativno republiko Brazilijo na eni strani ter Evropsko unijo in njenimi državami članicami na drugi strani || dvostranski 7 || Sporazum o skupnem zračnem prostoru med Evropsko unijo in njenimi državami članicami ter Republiko Moldavijo || dvostranski 8 || Celoviti gospodarski in trgovinski sporazum s Kanado || dvostranski 9 || Evro-mediteranski letalski sporazum med Evropsko unijo in njenimi državami članicami na eni strani ter Vlado Države Izrael na drugi strani || dvostranski 10 || Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani || dvostranski 11 || Okvirni sporazum o obsežnem partnerstvu in sodelovanju med Evropsko Unijo in njenimi državami članicami na eni strani ter Socialistično republiko Vietnam na drugi strani || dvostranski 12 || Okvirni sporazum o obsežnem partnerstvu in sodelovanju med Evropsko Unijo in njenimi državami članicami na eni strani ter Mongolijo na drugi strani || dvostranski 13 || Okvirni trgovinski sporazum z Libijo || dvostranski 14 || Sporazum o prosti trgovini z Indijo || dvostranski 15 || Sporazum o prosti trgovini z Malezijo || dvostranski 16 || Sporazum o prosti trgovini z državami MERCOSUR || večstranski 17 || Sporazum o prosti trgovini s Singapurjem || dvostranski 18 || Začasni sporazum o gospodarskem partnerstvu z Bocvano, Lesotom, Namibijo in Svazijem || večstranski 19 || Sporazum o partnerstvu in sodelovanju z Malezijo || dvostranski 20 || Sporazum o partnerstvu in sodelovanju s Filipini || dvostranski 21 || Sporazum o partnerstvu in sodelovanju s Singapurjem || dvostranski 22 || Sporazum o partnerstvu in sodelovanju s Tajsko || dvostranski 23 || Sporazum o partnerstvu in sodelovanju z Vietnamom || dvostranski 24 || Trgovinski sporazum med Evropsko unijo in njenimi državami članicami ter Kolumbijo in Perujem || večstranski [1] [Celotni naslov, sklic na objavo v UL, če je že na voljo.] [2] Razen če se zadevni sporazum izključno ali pretežno nanaša na skupno zunanjo in varnostno politiko. [3] UL L xxx, xx.xx.xxxx, str. x. [4] UL L xxx, xx.xx.xxxx, str. x.